open-index/open-wikipedia-markdown huggingface dataset:
Dieter Haack

**Dieter Haack** (* 9. Juni 1934 in Karlsruhe) is en düütsch Politiker (SPD).

He weer van 1978 bit 1982 den Bundsminister för Ruumorden, Bowesen un Städerbo.

## Leven un Berop
Nah dat Abitur 1953 hett Haack en Studium vun de Rechtswetenschap in Erlangen un Bonn maakt, dat he 1957 mit dat eerste un 1962 dat tweete Staatsexamen afslooten hett. 1961 hett he all sien Doktertitel mit de Arbeit *Der Vertrauensausschuß im Wahlrecht der Evangelisch-Lutherischen Kirche in Bayern* kreegen. He is denn as Regeerensassessor in den bayerischen Staatsdeenst bi dat Landraatsamt Ebersberg intreden un wessel 1963 in dat Bundsministerium för Gesamtdüütsch Fragen. Hier weer he bit 1969, toletzt as Regeerensdirekter un Leider vun dat  Ministerbüro vun Herbert Wehner, tätig.

Haack wurr 1990 mit dat Bundsverdeenstkrüüz mit Steern vun de Bundsrepubkil Düütschland uttekent un is siet 2004 Ehrenbörger vun de Stadt Erlangen. 

Dieter Haack is verheiraadt un hett veer Kinner.

## Politik
Siet 1961 is Haack Liddmaat vun de SPD. Van 1975 bit 1985 weer he Stellvertreden Landsvörsitter vun de SPD in Bayern.

Van 1964 bit 1969 weer he Afordneter in' Kreisdag vun den Siegkreis un dor Vörsitter vun de SPD-Fraktschoon as ok Liddmaat vun den Gemeenraat vun Stieldorf. Ansluutend weer he bit 1990 Liddmaat vun den Düütschen Bundsdag. Hier weer he 1972 un van 1982 bit 1990 Liddmaat in den Vörstand vun de SPD-Bundsdagsfraktschoon. Haack wurr toletzt (11. Wahlperiode 1987) över de Landeslist Bayern in den Düütschen Bundsdag wählt.

Van 1972 bit 1978 weer he Parlamentarischer Staatssekretär bi den Ruumorden, Bowesen un Städerbo. To'n Anlaat vun en Kabinettsumbillen wurr Haack an' 16. Februar 1978 as Bundsminister för Ruumorden, Bowesen un Städerbo in de vun Bundskanzler Helmut Schmidt führt Bundsregeeren beropen. Nah de Wahl vun Helmut Kohl to'n Bundskanzler is he an' 1. Oktober 1982 ut de Bundsregeeren utscheeden. 

Van 1990 bis 1999 hörr he för de evangeelsch Kark den Bayerischen Senat an.

## Literatur
* Rudolf Vierhaus und Ludolf Herbst (Hrsg.): *Biographisches Handbuch der Mitglieder des Deutschen Bundestages 1949–2002.* Band 1, A–M, Saur, München 2002, ISBN 3-598-23781-2, S. 291

## Weblenken
* DNB-Katalog
Luunst

**Luunst** () is en 17,25 km² grote Oortschop binnen de Gemeen Beverst, Landkreis Cuxhoben.

## Historie

Luunst is 1968 billt worrn, as sik de beiden Gemenen Freeschluunbarg un Westerbeverst to een Gemeen tohoopslaten hebbt. Den Naam *Luunst* hebbt se 1968 utklookt, de is tohoopsett ut dat *Luun* ut *Freeschluunbarg* un dat *st* ut *Westerbeverst*.

Luunst weer von 1968 bet 31. Oktober 2011 en egenstännige Gemeen (von 1971 bet 2011 binnen de Samtgemeen Beverst) un is denn Deel von de nee billte Gemeen Beverst worrn. Sietdem billt dat binnen de Gemeen en Oortschop mit egen Oortsvörsteiher.

Bi’n Dörpweddstried Uns Dörp hett Tokumst hett Luunst 2008 den eersten Platz in’n Landkreis Cuxhoben maakt.

### Inwahnertall

### Gemeenraad

### Börgermeesters/Oortsvörsteihers

Börgermeesters:
* –2011: Manfred Woltmann (CDU)

Oortsvörsteihers:
* 2011–: Manfred Woltmann (CDU)

### Wapen

Dat Wapen von de Oortschop wiest op grönen Grund en gollen Bever un en sülvern Halvmaand. De blaue Schildfoot is dör en sülvern Wellenlien afdeelt.

## Weertschop un Infrastruktur

De Filiaal von de Werser-Elv-Spoorkass in Luunst hett to’n 1. Dezember 2015 dichtmaakt.

## Weblenken
Eddi Arent

**Eddi Arent** (* 5. Mai 1925 in Danzig-Langfuhr, Fre’e Stadt Danzig, † 28. Mai 2013 in München, mit börgerlichen Naam *Gebhardt Georg Arendt*) weer en düütschen Schauspeler un Komiker.

## Leven un Loopbahn
Arent weer de Söhn vun den dormoligen Direkter vun’t Danziger Waterwark, boren in dat sülve Huus, woneem 1930 ok de Schauspeler Wolgang Völz boren weer. Wiel den Tweeten Weltkrieg hett he an de Oostfront deent. Dorna hett he as Kabarettist anfungen un weer bi Jürgen Henckell sien literarisch Kabarett *Der Widerspiegel* dorbi, dat ünner annern dat eerste in de franzöösch Besattenzoon weer He weer kort mit Werner Finck in den sien *Mausefalle* in Stuttgart tosamen un arbeit dorna an de *Zwiebel* in München mit. Sien eerste gröttere Filmrull harr he 1958 in *Der Arzt von Stalingrad*. Na’t Theater hett em dat dorgegen nich hentogen. He sülvst hett sik as en „normalen gewöhnlichen normalen Bruukschauspeler“ sehn. Liekers weer he 1979 in en Gastrull op de Bühne vun dat Millowitsch-Theater in Köln to sehn.

Bekannt worrn is Arent as maniererten Deener, schusseligen Polizeifotograaf un Kriminalhelper in Horst Wendlandt sien Edgar-Wallace-Filmen. Man, veermol weer he ok de lege Kerl, as in sien letzten Wallace-Film *Das Geheimnis der weißen Nonne* vun 1966. Populär weer he ok dör sien Rullen in dree Karl-May-Filmen, in de he en Aventüersöker, den engelschen *Lord Castlepool*, speelt hett. Vunwegen sien effiziente Arbeitswies is dormols ok ünner Speelbasen de Reedoort opkamen „Drehe sparend – dreh mit Arent“.

Enn vun de 1970er Johren hett he mit de Filmarbeit ophöört. Speelbaas Hans-Jürgen Tögel hett em 1978 bi’t Feernsehn för dat Katt-un-Muus-Speel *Räuber und Gendarm* as Bedreger insett, de Hans Putz jümmer wedder utneiht. Ofschoonst de Kritiken goot weern, is dat üm em rüm still worrn. En gröttee Tall vun Tokiekers harr he denn wedder mit de Sketch-Reeg *[[Es ist angerichtet]]*. Sien letzten groten Spood harr he an de Siet vun Harald Juhnke in de Feernsehreeg *[[Harald und Eddi]]*. He weer aver bit Anfang vun’t 21. Johrhunnert wieter as Schauspeler ünnerwegens. 1997 is Arent mit den Scharlih-Pries ehrt worrn – de bekanntste Utteken, de mit Karl May in Verbinnen steiht.

Tosamen mit sien Ehfro Franziska, borene Ganslmeier, de Hotelfackfro lehrt harr, hett Arent 1993 in Titisee-Neustadt dat Traditschoonshotel *[[Neustädter Hof]]* vun 1899 übernahmen. Dorhen hett he jümmer wedder Schauspeel-Kollegen un Krimifans inlaadt. Dor weern denn ok jeed Johr vun’t *Archiv vun’n Düütschen Kriminalfilm* in’n Rahmen vun’t *Edgar-Wallace-Festivals* de *[[Edgar-Wallace-Pries|Edgar-Wallace-Priesen]]* utgeven. Sien Hotel hett 2004 Insolvenz anmellt un weer Februar 2005 dicht maakt. Wiel disse Tiet is Arent in en Depresschoon fallen, de dör Medienberichten över sien finanzielle Laag noch slimmer worrn is.

Ut Grünnen vun de Gesundheit müss he sik denn vun de Film- un Feernsehrarbeiten torüchtehn. He hett bit to’n Dood vun sien Fro in en Seniorenresidenz un denn de letzten Levensjohren bi sien Söhn in München leevt. Arent hett toletzt ok an Demenz leden.

## Filmografie (Utwahl)

## Weblenken

* Artikel in Die Welt to’n 80. Geboortsdag

## Borns
Isaach de Bankolé

**Isaach de Bankolé** (* 12. August 1957 in Abidjan, Elfenbeenküst) is en franzööschen Schauspeler.

## Leven un Wark
De Bankolé hett eerst en Studium in’t Fack Mathematik an de Universität Paris maakt un mit den Master afslaten. An sik wull he Fleger warrn. Sien Utbilln to’n Schauspeler hett he an’t Cours Simon maakt. 1984 harr he sien eerste lütte Filmrull in *[[L’addition]]* (dt.: *Die Abrechnung*). Sien Dörbrook keem twee Johren later mit *Black Mic Mac*, för den de Bankolé mit en *[[César]]* uttekent worrn is. 

De Bankolé is verheiraat mit der Jazzsingersche Cassandra Wilson.

## Filmografie (Utwahl)

## Utteken
De Schauspeler weer opstunns (Stand Juni 2013) dreemol för Filmpriesen vörslahn un hett dorvun twee wunnen:
* 1987: den *[[César]]* in de Kategorie *Best Nawassschauspeler* för *Black Mic Mac*
* 2003: den *Pries för sünnere Leistungen* vun *[[New York VisionFest]]* in de Kategorie *Schauspeleree* för *The Killing Zone*

## Weblenken
*
Karsten Behr

**Karsten Behr** (* 12. Dezember 1964 in Hamborg) is en düütschen Politiker von de CDU.

Behr is 1964 in Hamborg boren un weer op de Grundschool an’n Borggraven in Stood. Later güng he na de Vincent-Lübeck-School. Na sien Abitur un Wehrdeenst bi de Bundswehr hett he an de Universität Hamborg Bedrievs- un Volksweertschopslehr studeert. 2009 is Behr Geschäftsföhrer von de Neddersassische Bingostiftung för Ümwelt un Entwicklungstosamenarbeid worrn.

Behr is verheiraadt un hett twee Söhns un een Dochter.

Behr weer al fröh in de Junge Union un in de CDU. 1989 is he Vörsitter von’n Kreisverband Stood von de Junge Union worrn. Von 1993 bet 1995 weer he Bezirksvörsitter von de JU Elv-Werser. Von 1995 bet 2004 weer he Kreisvörsitter von de CDU Stood. Den Kreisvörsitt hett Behr denn na en Affär üm illegale Beschäftigungsverhältnisse in de Stoder CDU-Kreisgeschäftssteed afgeven. Behr is Viez-Bezirksvörsitter von de CDU Elv-Werser.

Behr is 1994 över de Landslist von de CDU Neddersassen in’n Landdag wählt worrn. 1998 hett he as Direktkannedaat in’n Wahlkreis Stood 36,8 % von de Stimmen kregen un kunn sik gegen Erhard Wolfkühler von de SPD mit 50,2 % nich dörsetten. He is denn över de Landslist in’n Landdag rinkamen. Bi de Landdagswahl 2003 is he mit 54,6 Prozent von de Eerststimmen as direkt wählt Afornten för den Wahlkreis Stood in dat Parlament rinkamen un hett sik gegen Wolfkühler (36,3 %) dörsett. Vör de Wahl för den 16. Neddersassischen Landdag an’n 27. Januar 2008 kunn Behr sik nich as CDU-Kannedaat för den Wahlkreis Stood dörsetten un hett gegen Kai Seefried verloren. Bi de Wahl stünn Behr op Platz 79 von de Landslist von de CDU un is denn nich wedder in’n Landdag rinkamen.

As Vertreder von Neddersassen weer Behr von 2003 bet 2008 bi den Kongress von de Gemenen un Regionen von’n Europaraad (KGRE) mit bi. Dat Land hett em toeerst von 2003 bet 2006 as Viez-Maat un von 2006 bet 2008 as Maat in dat beradend Organ von’n Europaraad schickt. In disse Tied weer he ünner annern Viez-Vörsitter von’n Institutionellen Utschuss von de Kamer von de Regionen.

2004 weer Behr för dat Land Neddersassen Maat von de 12. Bundsversammlung.

Behr is Raadsmann in’n Stadtraad von Stood un dor Vörsitter von de CDU/WG/FDP-Grupp.

Behr weer von 1991 bet 2009 in’n Kreisdag von’n Landkreis Stood. Von 2007 bet 2009 weer he de Eerste Viez-Landraad. In’n Kreisdag weer Behr toletzt Maat von’n Kreisutsschuss, von’n Utschuss för Regionalplanung un Ümweltfragen un von’n Utschuss för Weertschop, Verkehr, Bueree un Tourismus.

As Vertreder von’n Landkreis Stood is Behr Maat von’n Opsichtsraad von de Eisenbahnen und Verkehrsbetriebe Elbe-Weser GmbH (EVB), de Sellschoperversammlung von de Verkehrsgesellschaft Nord-Ost-Niedersachsen mbH (VNO) un von de Sellschopperversammlung von de Hamburger Verkehrsverbund GmbH (HVV) .

## Footnoten
Landdagswahlkreis Buxthu

De **Wahlkreis Buxthu** mit de Wahlkreisnummer 55 is en Wahlkreis för de Wahl to’n Neddersassischen Landdag. Dor höört von’n Landkreis Stood de Stadt Buxthu, de Gemeen Jörk un de Samtgemenen Obbens, Harsfeld, Hornborg un Lüh to.

## Afornte

Direkt wählt Afornte in’n Wahlkreis weren:

## Wahl 1994

Bi de Landdagswahl in Neddersassen 1994  is as Afornten direkt wählt worrn Monika Wörmer-Zimmermann von de SPD. 72,7 % von de 76.323 Wahlberechtigten hebbt bi de Wahl mitmaakt.

## Wahl 1998

Bi de Landdagswahl in Neddersassen 1998 hett dat in’n Wahlkreis Buxthu (Wahlkreisnummer 69) söss Direktkannedaten geven. As Afornten direkt wählt worrn is Monika Wörmer-Zimmermann von de SPD. 72,5&nbsp;% von de 80.684 Wahlberechtigten hebbt bi de Wahl mitmaakt.

## Wahl 2003

Bi de Landdagswahl in Neddersassen 2003 hett dat in’n Wahlkreis Buxthu (Wahlkreisnummer 67) fiev Direktkannedaten geven. As Afornten direkt wählt worrn is Helmut Dammann-Tamke von de CDU. Över de Landslist is ok noch Monika Wörmer-Zimmermann von de SPD in’n Landdag rinkamen. 67,5&nbsp;% von de 74.464 Wahlberechtigten hebbt bi de Wahl mitmaakt.

## Wahl 2008

Bi de Landdagswahl in Neddersassen 2008 hett dat in’n Wahlkreis Buxthu (Wahlkreisnummer 55) söss Direktkannedaten geven. As Afornten direkt wählt worrn is Helmut Dammann-Tamke von de CDU. 53,2&nbsp;% von de 74.905 Wahlberechtigten hebbt bi de Wahl mitmaakt.

## Wahl 2013

Bi de Landdagswahl in Neddersassen 2013 hett dat in’n Wahlkreis Buxthu (Wahlkreisnummer 55) negen Direktkannedaten geven. As Afornten direkt wählt worrn is Helmut Dammann-Tamke von de CDU. 60,7&nbsp;% von de 79.076 Wahlberechtigten hebbt bi de Wahl mitmaakt.

## Wahl 2017

Bi de Landdagswahl in Neddersassen 2017 hett dat in’n Wahlkreis Buxthu (Wahlkreisnummer 55) söss Direktkannedaten geven. As Afornten direkt wählt worrn is Helmut Dammann-Tamke von de CDU. 65,4&nbsp;% von de 80.684 Wahlberechtigten hebbt bi de Wahl mitmaakt.

## Footnoten
Welster

**Welster** oder **De Welster** (hoogdüütsch: *Wilster*) is ene Stadt in’n Kreis Steenborg in Sleswig-Holsteen. De Stadt ligt midden in’t Zentrum van de Welstermarsch.
Ben Tucker

**Benjamin Mayer Tucker** (* 13. Dezember 1930 in Nashville, Tennessee; † 4. Juni 2013 up Hutchinson Island, Georgia) weer en US-amerikaansch Jazz-Bassist un Komponist. 

Tucker speel tonächst twee Johr lang in Clubs, dornah eenig Johren in Los Angeles mit Warne Marsh, Art Pepper un Carl Perkins. 1959 gung he nah New York, wo he ünner annern mit Roland Hanna spelen dee. Dornah weer Begleiter vun de Singerin Chris Connor un bill mit Freddie Gambrell en Duo. In de 1960er Johren hett he mit Herbie Mann un Billy Taylor tosommenarbeit. Schallplatten hett he mit Gerry Mulligan, Lou Donaldson, Dexter Gordon un ünner eegen Naam upnommen. 

Tucker is in' Juni 2013 bi en Verkehrsunfall to Dood kommen, as dat vun hüm fohren  Golfmobil vun en anner Fohrttüch rammt wurr.

## Literatur
* Carlo Bohländer u. a.: Reclams Jazzführer. Stuttgart, Reclam, 1990

## Weblenken
* Ben Tucker bi Discogs (engelsch))
* Nahroop Frankfurter Neue Presse 6. Juni 2013

## Enkeld Nahwiesen
Costa Cordalis

**Costa Cordalis** (* 1. Mai 1944 in Elatia (Ελάτεια), Fthiotida, Grekenland; börgerlich *Konstantinos Kordalis*; † 2. Juli 2019 op Mallorca) weer en düütschsprakigen Slagersinger mit greeksche Afstammen.

## Leven un Wark
Cordalis hett mit söven Johren anfungen Gitarr to spelen. As he sössteihn weer, hett he sik in Frankfort an’n Main daallaten un lehr dor an’t Goethe-Institut de düütsche Spraak. He hett Abitur maakt un füng dorna en Studium in de Fäcker Philosophie un Germanistik an, dat he aver ahn Afsluss afbroken hett.

In’t Johr 1965 keem mit *Du hast ja Tränen in den Augen* sien eerste Schallplaat rut, wat en düütsche Faten vun Elvis Presley sien Leed *Crying In The Chapel* weer. Grötteren Spood harr he aver eerst vun 1973 an mit sien sülvst komponeerten Leder *Carolina, komm* un *Steig in das Boot heute Nacht, Anna Lena*. Sien gröttsten Spood bit hüüt weer de Titel *Anita*, mit den he dree Maanden lang in de Top 10 vun de Hitparaden bleven is.

1985 is he bi de Noordischen Skiweltmeetserschappen in Seefeld in Tirol för sien Heimatland Grekenland in’n Skilangloop an’n Start gahn. He weer in disse Disziplin tweemol greeksch Landsmeester. Egentlich wull he ok an de Olympischen Winterspelen 1984 in Sarajevo deelnehmen, hett sik aver nich qualifizeren künnt.

In’t Fröhjohr 2004 weer he Deelnehmer vun de eerste Staffel vun de RTL-Show *[[Ich bin ein Star – Holt mich hier raus!]]*, woneem he sik an’t Enn gegen all de annern dörsetten künn un „Dschungelkönig“ worrn is. Sien Priesgeld vun 28.000 € hett he an de Kinnerkrebshülp spennt. In Anlehnen an de Show hett he dat Leed *Jungle Beat* rutbröcht.

He hett ok lange Tiet jeed Johr an de Tour der Hoffnung deelnahmen. Dorbi hett he vele Kilometers mit’n Fohrrad torüchleggt un Geld för krebskranke Kinner sammelt.

Costa Cordalis weer verheiraat un hett mit sien Fro dree Kinner. Sien Söhn Lucas Cordalis un sien Dochter Angeliki Cordalis sünd ok in’t Showgewarf ünnerwegens.

## Utteken
* 1981 un 1986 Golden Stimmgavel

## Borns


## Weblenken

* Offizielle Websteed
* Literatur vun un över Costa Cordalis in’n Kataloog vun de Düütschen Natschonalbökeree
Basil Radford

**Basil Radford** (* 25. Juni 1897 in Chester, Cheshire, England; † 20. Oktober 1952 in London, England) weer en britischen Schauspeler.

## Leven un Wark
Radford hett vun 1915 bit 1918 in’n Eersten Weltkrieg deent un is dorna Schauspeler worrn. 1924 keem he na London, vun wo ut he Tourneen un Gastspelen bit na Australien, Neeseeland un Noordamerika harr.

Sien eerste Filmrull harr Radford, as he sik in Los Angeles ophollen hett. Bekannt worrn is he mit ünnerscheedliche Filmen ut de 1930er und 1940er Johren in Rullen as tyypsch britischen Gentleman. In dit Rullenfack hett em ok Alfred Hitchcock en poor mol insett tosamen mit Naunton Wayne, de faken sien Partner weer. Man segg, dat de beiden en populär Team weern, dat sik wunnerbor vervullstännigen deen.

## Filmografie (Utwahl)

## Literatur
*Kay Weniger: *Das große Personenlexikon des Films.* Band Söss. Schwarzkopf & Schwarzkopf Verlag, Berlin 2001, ISBN 3-89602-340-3.

## Borns


## Weblenken
*
Maximilian I. (HRR)

**Maximilian I.** ut dat Huus Habsborg, (* 22. März 1459 in Wiener Neestadt; † 12. Januar 1519 in Wels, Böveröösterriek), weer vun 1477 af an Hertog vun Burgund, vun 1486 af an Röömsch-düütschen König, vun 1493 af an Erzhertog vun Öösterriek un vun 1508 af an Kaiser vun dat Hillige Röömsche Riek vun de Düütsche Natschoon. He warrt „de leste Ridder“ nömmt. 

## Leven
Maximilian is up de Borg in Wiener Neestadt as Söhn vun Kaiser Frederik III. un Eleonore Helena vun Portugal boren wurrn. Twuschen 1462 un 1463, dor weer he veer Johre oold, hett Maximilian mitkregen, wie sien Onkel Albrecht VI. un sien Vadder Kaiser Frederik III. sik in Wien in’e Plünnen harrn. De Wieners hefft dortieds de Porten open slaten for Albrecht, ofschoonst Frederik in de Stadt weer un Albrecht allerwegens vertellt harr, dat he dat up em afsehn harr. Se hefft Albrecht as neen Befehlhebber ankeken un menen, unner sien Regeern scholl jem dat sachs beter gahn. So hefft se, tohopen mit em, de Hoffborg belagert un de beiden Kanonen, de dat dormols in de Stadt geev, dor dagelang up afschaten. Maximilian hett dat de Wieners nie nich vergeven. Ofschoonst Wien de Hööftstadt vun sien Erzhertogdom weer, is he nich faken in de Stadt ween un hett sik lever in Wiener Neestadt upholen. 

As Kind hett siene Mudder em de olen Vertellen un Sagen vun portugeesche Helden vertellt un hett em Danzen lehrt un Scheten mit Piel un Bagen. Sien Vadder harr dat lever sehn, he weer flietiger up’e School ween. As de Söhn acht Johre oold weer, is de Mudder sturven. Dortieds konn he veel beter mit Peerd un Sweert umgahn, as mit de Lehrböker. He bleev sien Leven lang en goden Strieder up de Turniere, man en slechten Latiener. 

## Weblenken
Peter Blusch

**Peter Blusch** (* 11. Juni 1942) is en ehmalger düütsch Footballspeler. 

Peter Blusch wurr 1942 as *Peter Bluskowicz* in’ düütschen Oosten boren un keem bald nah Kriegsenn’ mit sien Familie in’t Siegerland. As Kind speel he in de Jöögd vun Sportfreunde Siegen, wo he vun den langjohrigen Jöögdtrainer *Rudi Brückmann* as völverspreken Talent opdeckt wurr. As 18-Johrig kreeg he 1960 glieks en Stammplatz in de  1. Mannschaft vun de Sportfreunde, mit de he 1961 bit 1963 in de Westdüütsch 2. Division un ansluutend een Saison in de Regionalliga West speel. 

1964 is Blusch to Eintracht Frankfurt in de 1. Bundsliga wesselt. Dor hett he all tosommen 110 Spelen maakt. Sien dree totale Feldverwiesen alleen in de Saison 1966/67 sünd immer noch Bundsliga-Rekord. 1968 wessel he an den Rhien to’n 1. FC Köln, för de he 44 Mal speelt hett. As Düütsch Viezmeester gung he 1970 to’n 1. FC Kaiserslautern, för de he  20 Insatzen in de Bundsliga harr. In sien Loopbahn hett de Afwehr- un Middelfeldspeler all tosommen 10 Doren schaaten. 

1965 befunn sück Peter Blusch sogor up den Sprung in de Düütsch Natschonalmannschap. An’ 10. März 1965 keem he in dat B-Länderspeel gegen Holland as rechter Verteidiger to’n Insatz. In dat glieker Speel hemm ok Franz Beckenbauer un Günter Netzer hör internatschonal Debüt geven. 

Nah sien Bundsligatiet speel Blusch noch för Neuchâtel Xamax in de Swiez un weer Spelertrainer bi den FC Vaduz in Liechtensteen.

## Vereens
* 1963–1964 Sportfreunde Siegen
* 1964–1968 Eintracht Frankfurt
* 1968–1970 1. FC Köln
* 1970–1971 1. FC Kaiserslautern
* 1971–1974 Neuchâtel Xamax
* 1974–1975 FC Luzern

as Spelertrainer
* 1975–1976 FC Biel-Bienne
* FC Vaduz

## Statistik
* 1 B-Länderspeel (1965) för Düütschland

* 1. Bundsliga
* 110 Spelen; 5 Doren Eintracht Frankfurt
* 44 Spelen; 3 Doren 1. FC Köln
* 20 Spelen; 2 Doren 1. FC Kaiserslautern

* Natschonalliga A (Swiez)
* 16 Spelen; 2 Doren Neuchâtel Xamax
* 25 Spelen; 3 Doren FC Luzern
* 8 Spelen; 2 Doren FC Biel-Bienne

## Enkeld Nahwiesen
Adolf Dammann

**Adolf Dammann** (* 6. November 1939 in Stood) is en düütschen Politiker, de eerst bi de DRP weer un nu bi de NPD aktiv is.

Dammann is 1939 in Stood boren un hett Bankkoopmann lehrt. He güng mit 18 Johr in de DRP, is 1959 Funktionär von de DRP worrn un is 1964 mit en groten Deel von de DRP-Lüüd na de nee grünnte NPD. In de Johren 1970 weer he Viez-Landsvörsitter von de NPD in Neddersassen un Baas von dat Referat Aktionen in’n Landsvörstand von de NPD. 1985 weer he in’n Landsvörstand von de NPD as Referent för Weertschops-, Sozial- un Finanzpolitik aktiv, 1987 weer he Baas von dat Referat Parlamentsarbeid. Dat sülve Johr is he ok Vörsitter von’n nee grünnten NPD-Bezirksverband Lümborg worrn. Von April 1989 af an is he mit korte Pausen Viez-Vörsitter von de NPD in Neddersassen ween. Bi de Bundsdagswahl 2005 weer Dammann Direktkannedaat för de NPD in’n Wahlkreis Stood-Cuxhoben un hett 2,0 % von de Eerststimmen kregen. Bi de Bundsdagswahl 2009 weer he denn wedder Direktkannedaat för de NPD, nu in’n Wahlkreis Stood I-Rodenborg II un hett 1,7 % kregen. Bi de neddersassischen Kommunalwahlen an’n 10. September 2006 hett Dammann dat eenzige Mandat för de NPD in’n Stoder Kreisdag kregen. An’n 24. Mai 2009 is he Vörsitter von de NPD Neddersassen worrn.

Dammann hett de 1999 Tagungssteed „Kalte Zeit“ bi Sulingen höört, de 1999 afbrennt is un de as Schulungszentrum von de NPD bruukt worrn is. Dammann höört ok en 1.600 Quadratmeter groot Grundstück in Bargst to. In de Schüün hett dat fakener Schulungen un Versammlungen von de JN un de NPD geven un ok Kameradschops- un Lederavends, bet de Landkreis Stood in’n Juli 2005 dat Bruken von de Schüün as Versammlungssteed ut borechtliche Grünn verbaden hett.

Bi’t Dalleggen von en Kranz an’t Kriegerdenkmaal von Himmelpoorten an’n 15. Mai 2004 dör NPD-Lüüd hett Dammann den Pastoor von de Marienkark bedrauht, de to en Gegendemo opropen harr. Gegen Dammann is denn wegen Opfeddern to en Straafdaad un Volksverhetzung ermiddelt worrn. 

An’n 10. Januar 2006 is Dammann wegen Beleidigung un Verunglimpfung von’n Staat un sien Symbolen von dat Amtsgericht Stood to en Bröök von 1.200 Euro veroordeelt worrn: An’n 7. Februar 2007 is dat Oordeel in’t Revisionsverfohren von dat  Landgericht Stood deelwies ophoven un de Bröök op 600 Euro dalsett worrn.

He leevt in Neeklooster.

## Footnoten
Dammann

**Dammann** is de Familiennaam von

* Adolf Dammann (* 1939), düütschen Politiker,
* Anna Dammann (1912–1993), düütsche Schauspelerin,
* Arnold Dammann (* 1948), düütschen Schauspeler,
* Bill Dammann (1872–1948), US-amerikaanschen Baseballspeler,
* Clemens Dammann (1885–1965), düütschen Politiker,
* Dirk Dammann (* 1967), düütschen Footballspeler,
* Erik Dammann (* 1931), noorweegschen Schriever,
* Ernst Dammann (1904–2003), düütschen Afrikanist un Religionswetenschopper,
* Frank Dammann (1957–2017), düütschen Handballspeler,
* Friedrich Dammann (1901–1969), düütschen Schriever, Dreihbookschriever un Filmmanager,
,
* Günter Dammann (* 1941), düütschen Germanist,
* Günther Dammann (1910–1942), düütschen Schriever un Töverkünstler,
* Gustav Dammann (1873–1941), düütschen Generaalleutnant,
* Hans Dammann (1867–1942), düütschen Bildhauer,
* Hans-Joachim Dammann (* 1948), plattdüütschen Schriever,
* Heinrich Dammann (1924–2013), düütschen Ünnernehmer,
* Helmut Dammann-Tamke (* 1961), düütschen Politiker,
* Hildegard Dammann (1900–1982), düütsche Botanikerin,
* Jakob Dammann (1534–1591), düütschen Theoloog,
* Joseph Dammann (* 1977), US-amerikaanschen Schauspeler,
* Julius Dammann (1840–1908), düütschen Geistlichen un Schriever,
,
* Klaus Dammann (* 1972), düütschen Volleyballspeler,
* Kurt Dammann (1899–na 1969), düütschen Journalist,
* Margarethe Dammann, düütsche Verbandsfunkschonärin,
* Marion Dammann (* 1960), düütsche Politikerin,
* Martin Dammann (* 1965), düütschen Künstler un Schriever,
* Nate Dammann, US-amerikaanschen Baseballtrainer,
* Paul-Marcel Dammann (1885–1939), franzööschen Gravör,
* Peter Dammann (1944–2009), düütschen Footballspeler,
* Reinhard H. Dammann (* 1965), Swiezer Genetiker,
* Richard Dammann (1890–1939), jöödschen Banker un Kunstsammler,
,
* Rüdiger Dammann (* 1959), düütschen Lektor, Redaktör un Publizist,
* Theodore Dammann, US-amerikaanschen Politiker,
* Ulrich Dammann (* 1943), düütschen Datenschutzexperten,
* Walter Heinrich Dammann (1883–1926), düütschen Kunsthistoriker un Museumsdirekter.

**Dammann** betekent ok

* Dammann Maschinenbau, Landtechnikbedriev ut Buxthu, Neddersassen,
* Dammann Frères, franzöösch Teehannel.
Hudson Stuck

**Hudson Stuck**  (* 11. November 1863; † 10. Oktober 1920) weer en  Geistlicher vun de US-amerikaansch Episkopalkark, Bargstieger, Forschensreisender un Schriever. 

## Leven
Hudson Stuck wurr in England boren un kreeg an dat King’s College London Ünnerricht, bevör he 1885 in die Vereinigten Staaten utwanner dee. Dor leev he tonächst in  San Angelo. 1889 fung he en Theologie-Studium an der University of the South in Sewanee, Tennessee an. Nah dem Studienafsluss wurr he to’n Preester vun en Episkopalkark ordineert un övernehm en Stäe as Rektor in de *Grace Episcopal Church* in Cuero.  1894 wurr he de Dekan an de „Cathedral Church of Saint Matthew“ in Dallas. 1904 hett he dit Amt daalleggt, um in de Diözese Alaska en Stäe as Arzdiakon antotreden.

Stuck weer en Bargstieger ut Leedenschap. So weer he Liddmaat vun de Expeditschoon, de 1913 dat Eerstbestiegen vun den Mount McKinley gelung (gemeensam mit Harry Karstens, Walter Harper un Robert Tatum). Wat he as Natuurforscher un Missionar beleevt hett, hett he in mehrere Böker beschreven. He weer todem Grünner vun en Bibliothek in Fairbanks un vun en Krankenhuus in Fort Yukon.

## Warken
* *Ten Thousand Miles with a Dog Sled*. *A Narrative of Winter Travel in Interior Alaska*
* *The Ascent of Denali (Mount McKinley)*. *A Narrative of the First Complete Ascent of the Highest Peak in North America*
* *The Alaskan Missions of the Episcopal Church*

## Weblenken
* DNB-Katalog

## Enkeld Nahwiesen
Walter Jens

**Walter Jens** (* 8. März 1923 in Hamborg; † 9. Juni 2013 in Tübingen) weer en  düütsch Altphiloloog, Literaturhistoriker, Schriever, Kritiker un Översetter. He weer Ordinarius för Rhetorik an de Eberhard Karls Universität Tübingen, Präsident vun dat P.E.N.-Zentrum vun de Bundsrepubliek Düütschland un Präsident vun de Akademie der Künste to Berlin.

1951 hett he Inge Puttfarcken heiraadt. Dat Paar harr twee Söhns, den Journalisten Tilman Jens (* 1954) un den Feernsehredakteur Christoph Jens (* 1965).

He is nah en johrenlang Demenzerkrankung storven.

## Weblenken

* Walter Jens (DNB-Katalog)
* Nachruf, www.nzz.ch, 10. Juni 2013.
* ''German writer and intellectual Walter Jens dies'', Deutsche Welle, 10. Juni 2013.
Eberhard Karls Universität Tübingen

De **Eberhard Karls Universität Tübingen** is en Universität in Tübingen, Baden-Württemberg. De Grünnen geiht torüch up dat Johr 1477.

Dat Motto vun de Universitär is *Attempto!* („Ik tro mi!“)

## Perfessers
* Johann Scheubel (1494-1570)
* Wilhelm Schickard (1592-1635)
* Walter Jens (1923-2013)

## Weblenken

* Websteed vun de Universität Tübingen
Monika Wörmer-Zimmermann

**Monika Wörmer-Zimmermann** (* 4. Juli 1944 in Winsen) is en düütsche Politikerin.

Wörmer-Zimmermann is 1944 in Winsen boren un hett na de School en koopmännsche Lehr maakt. Se weer Bürobaas, Personalbaas un Baas von de koopmännsche Afwicklung in en middelständschen Produkschoonsbedriev. Von 1984 bet to ehr Wahl in’n Landdag weer se Baas von en koopmännsche Övungsfirma von de Düütsche Anstellten-Akademie.

1972 is Wörmer-Zimmermann Mat von de SPD worrn. Se weer lange Johren in’n Vörstand von de Arbeidsgemeenschop sozialdemokraatsche Froonslüüd op de Oorts-, Bezirks- un Landsebene aktiv. Von 1976 bet 2003 weer se Raadsfro in’n Stadtraad von Buxthu. Von 1986 bet 2006 weer se in’n Kreisdag von’n Landkreis Stood un von 1994 bet 2008 Maat von’n Neddersassischen Landdag. Bi de Wahlen 1994 un Wahlen 1998 is se as Direktkannedaat in’n Wahlkreis Buxthu wählt worrn. 1998 hett se mit 47,7 % von de Eerststimmen gegen den Kannedaat von de CDU mit 37,5 % wunnen. Bi de Wahlen 2003 kunn se sik nich wedder dörsetten un hett 33,0 % von de Stimmen haalt. Den Wahlkreis wunnen hett Helmut Dammann-Tamke von de CDU mit 57,6 %. Över de Landslist is Wörmer-Zimmermann aver liekers wedder in’n Landdag rinkamen.

Se is Maat von ver.di, de Arbeiderwollfohrt, von’n BUND, von Pro Familia, von SJD-De Falken und von’n Sozialverband Düütschland.

Wörmer-Zimmermann is verheiraadt, hett dree Kinner un leevt in Buxthu.
Mount Waddington

**Mount Waddington** is de hööchste Barg vun de Coast Mountains in de kanaadsch Provinz British Columbia. De wurrd faken mit den Mont Blanc vergleeken. Dat is de hööchste Barg, de vullständig in British Columbia liggt. Mount Fairweather un Mount Quincy Adams sünd höhger, liggen aber deelwies in Alaska.

He gellt as swoor to bestiegen Barg. Erst 1936 gelung Fritz Wiessner mit William P. House de Eerstbestiegen. Vör Wiesner sien Bestiegen sünd 16 Expeditschonen un dornah noch wiedere 12 scheitert. Eerst 1942 hett man die tweet Bestiegen vun den Barg up de Wiessner-Route schafft. 

## Weblenken
* De Barg up Peakware (engelsch)
* Mount Waddington up summitpost.org (engelsch)
Das Feuerschiff

**Das Feuerschiff** betekent

* *[[Das Feuerschiff (Vertellsel)|Das Feuerschiff]]*, Vertellsel vun Siegfried Lenz,
* *[[Das Feuerschiff (1922)|Das Feuerschiff]]*, düütschen Stummfilm ut dat Johr 1922,
* *[[Das Feuerschiff (1963)|Das Feuerschiff]]*, düütsch Filmdrama na dat Vertellsel ut dat Johr 1963,
* *[[Das Feuerschiff (2008)|Das Feuerschiff]]*, düütschen Feernsehfilm na dat Vertellsel ut dat Johr 2008.
Mike Marshall (Schauspeler)

**Michael „Mike“ Marshall** (* 13. September 1944 in Hollywood, Kalifornien; † 2. Juni 2005 in Caen) weer en franzöösch-US-amerikaansch Schauspeler.

## Leven
Marshall wurr as Söhn vun de franzöösch Schauspelerin Michèle Morgan un hör Mann, Schauspeler William Marshall, 1944 in Hollywood boren. Sien Moder hett dormals versöcht, dor Foot to faaten. In de 1960er Johren kehr Marshall nah Frankriek torüch un hett dor as Theater- un Filmschauspeler arbeit. He speel in meest 50 Filmen mit, ünner annern in *Die große Sause* (Drei Bruchpiloten in Paris), in dat James-Bond-Abenteuer *Moonraker - streng geheim* un in *Teheran 43*. To sien latere Films tellt *[[Mister Frost|Der teuflische Mr. Frost]]*. Marshall sien Dochter Sarah Marshall is ok Schauspelerin. All tosommen harr he söss Kinner

Marshall is an' 2. Juni 2005 an Krebs storven.

## Filmrullen (Utwahl)

## Weblenken
*
Vytautas Kazimieras Jonynas

**Vytautas Kazimieras Jonynas** (* 10. März 1907 in Ūdrija bi Alytus; † 4. Dezember 1997 in Vilnius) weer en litauischer Künstler. He hett as Bookillustrator, Grafiker, Maler, Bildhauer, Buntglaskünstler, Plakat- un Möbeldesigner arbeit. In de Tiet nah den Tweeten Weltkrieg hett he för de Franzöössch Besattenszoon in Düütschland de meest Breefmarken-Utgaven gestalt.

## Weblenken
* Vytautas-Kazimieras-Jonynas-Galerie
* Vytautas Kazimieras Jonynas Gallerie
* THE ART OF VYTAUTAS K. JONYNAS (engelsch)
* All Breefmarken vun Jonynas (engelsch)
Paramore

**Paramore** sünd en US-amerikaansche Rock-Grupp ut Franklin, Tennessee. Se sünd 2004 grünnt worrn un bestaht bet hüüt. Hör Debütalbum mit de Naam *All We Know Is Falling* keem an' 26. Juli 2005 in den USA herut. 

De Grünnermusikers weern: Hayley Williams (Singen), Taylor York (Gitarr) un Jeremy Davis (Bass un Singen).

## Alben
* 2005 – All We Know Is Falling
* 2007 – Riot!
* 2009 – Brand New Eyes
* 2013 – Paramore

## Weblenken

* Offizielle Websteed (engelsch)
Marianne Lutz

**Marianne Lutz** (* 24. September 1939 in Düsseldörp) is en düütsch Synchroonsnackerin. 

## Leven
Se wurr ünner annern regelmatig as Synchroonstimm för Geraldine Chaplin, Sandra Dee, Lily Tomlin un Natalie Wood insett. Buterdem is se ok för de Synchroonisatschoon vun Helen Michaels in de Serie Still Standing bekannt. 

## Synchroonarbeiten (Utwahl)
* Katharine Ross in Hellfighters, 1968
* Geneviève Bujold in Earthquake, 1974
* Jenny Agutter in The Eagle Has Landed, 1976
* Geneviève Bujold in Coma, 1976
* Mercedes Ruehl in The Warriors, 1979
* Geneviève Bujold in The Adventures of Pinocchio, 1996
* Linda Hunt in Stranger Than Fiction, 2006

## Weblenken
*
KT Tunstall

**Kate Victoria „KT“ Tunstall** [ˈkeɪtɪ ˈtʌnstɔːl] (* 23. Juni 1975 in Edinburgh, Schottland) is en schottische Singersche un Ledermakersche.

## Leven un Wark
Tunstall kummt ut St. Andrews in Schottland is vun chinees’sch-irische Afkumst. Opwassen is se bi Pleegöllern. Se hett an de Kent School in Connecticut un an de Royal Holloway Universität in London studeert. As se inst ehr wohre Mudder drapen hett, is se wies worrn, dat ehr Vadder ok Musiker weer. Se ülsvt harr disse Loopbahn al inslahn. To Anfang vun ehr musikaalsch Wark weer se be en poor Independent-Gruppen un hett sik dorbi op dat Schrieven vun Leder spezialiseert. Ünner annern schreev se ok Musik för Kinner-Feernsehsennen, in de se ok optreden is. As se Stuidentin in London weer, hett se mit ehr Akustikgitarr al ünner den Naam KT in en Studentenkneipe speelt. De Naam is en Kortform vun ehrn Vörnaam Katie.

Ehrn Dörbrook harr se mit en Solo-Vörstellen vun dat Leed *Black Horse and the Cherry Tree* bi de britische Ünnerhollensshow *[[Later with Jools Holland]]*. Dorto keem dat, as de plaante Optritt vun den Rapper Nas nich stattfinnen künn, vunwegen dat den sien Vadder krank worrn weer. KT Tunstall harr blots 24 Stünnen Tiet, sik op den Optritt vörtobereiden. Ehr eerst Album *Eye to the Telescope* is kort dorna nee opleggt worrn un steeg in de UK-Charts bit op den drüdden Platz – na de eersten Publikatschoon keem dat Albumn blots bit op Platz 73. In’n Juli 2005 is dat Album för den *Mercury Music Prize 2005* vörslahn wesen.

In Düütschland is KT Tunstall buten de Hitparaden to’n eersten mol 2005 bekannt, as se en Kunzert op dat*[[New Pop Festival]]* geev, dat jeed Johr vun den Radiosenner SWR3 afhollen warrt. Bi de BRIT Awards 2006 is se mit den Titel *British Female Solo Artist*  as beste britische Solokünstlerin ehrt worrn. In’n Oktober 2006 keem ünnern den Titel*KT Tunstall’s Acoustic Extravaganza* en Reeg vun Leder rut, de mit akustische Instrumenten speelt weern. Egentlich schülln de Leder eerst blots över ehr Websteed verköfft warrn. Dat Album schall se in blots 36 Stünnen in’t Studio inspeelt hebben. Ehr tweet Studioalbum *Drastic Fantastic* is in’n September 2007 rutkamen. Dat drüdde Album *Tiger Suit* keem in Düütschland in’n Oktober 2010 op’n Markt.

An’n leefsten speelt KT Tunstall Westerngitarren vun Gibson, vör allen de so nöömten *Dove*-Modellen.

Vun 2008 bit 2013 weer Tunstall mit den Slagtüüchspeler Luke Bullen verheiraat, de in Joe Strummer sien Grupp *The Mescaleros* aver ok för John Squire speelt hett.

## Diskografie (Utwahl)

### Albums

### Singles

## Borns


## Weblenken

* Offizielle Websteed (engelsch)
* Offizielle düütsche Websteed
* KT Tunstall bi MusicBrainz 
* KT Tunstall bi Discogs
Wilhelm Erpenbeck

**Wilhelm Erpenbeck** (* 20. Juni 1892 in Glandörp, Kreis Ossenbrügge; † 26. Februar 1971 ok dor) weer en düütsch Politiker (Zentrum/CDU).

Nah den Besöök vun en kathoolsch Volksschool hett h eerst en Dischlerlehre afslooten un dornah in verscheeden Städer as Gesell tätig. In Blankenburg/Harz hett he de Dischlerfackschool besöcht.In' Eersten Weltkrieg weer he tüschen 1914 un 1918 as Suldat Kriegsdeelnehmer. 1920 hett he sück as Handwarksmeester sülvstännig maakt. 

Tüschen 1923 un 1933 weer he Gemeenderaat un Schoolvörstand vun de Gemeend Glandörp. Nah de Machtgriepen 1933 wurr he ut politisch Grünnen all Ämter enthaben. 1939 wurr he vun de  Gestapo in Schuulhaft nommen. Nah den Tweeten Weltkrieg wurr he all 1946 in den Kreisdag vun den Landkreis Ossenbrügge wählt. He weer Landraad vun den Kreis Ossenbrügge-Land tüschen 1946 un 1949.

In de tweete bit to de veerte Wahlperiood wurr he Liddmaat vun den Landdag Neddersassen van' 6. Mai 1951 bit 5. Mai 1963. Erpenbeck hörr tonächst de Grupp Zentrum bit to'n 7. Oktober 1953 an. Tüschen den 8. Oktober 1953 un den 13. Januar 1955 weer he Deel vun de Fraktschoon Mitte un af den 14. Januar 1955 Liddmaat vun de DP/CDU-Fraktschoon.

## Born
* Barbara Simon: *Abgeordnete in Niedersachsen 1946–1994: Biographisches Handbuch,* 1996, Seite 90
Scifresh

**Scifresh** (in’n Hannel ünner den Markennaam **Jazz** to finnen) is en noch junge Sort vun’n Huusappel (Malus domestica), de ut Neeseeland stammt. Bi disse Clubsort, de siet 2003 kontrolleert op’n Markt bröcht warrt, hannelt sik dat üm en Krüüzen ut den sülvst noch teemlich jungen Braeburn un den Royal Gala.

Buten Neeseeland warrt de Appel ok in utwählte Rebeden in Europa un de USA anboet, vunwegen dat de Appel so dat hele Johr över to kriegen is. De Appel is in’n Hannel tomeist middelgroot mit en Deckfarv vun oraansch un root. Dat Fruchtfleesch is fast, de Smack is saftig un sööt, vunwegen dat de Appel mehr Sucker un weniger Süür as de Braeburn hett.

Na dat Jazzinstitut Darmstadt hett de Appel sien Naam vun den Tüchter kregen, vunwegen dat de geern Jazz höörn deit un de Appel so saftig smecken de, as en Solo vun Charlie Parker.

## Kiek ok
* List vun de Appelsorten

## Borns


## Weblenken
* Beschrieven vun den Appel
* Bericht to Insichten in’n Anbo op de Websteden vun’n Süüdtiroler Ring to’n Beraden för Aaft- un Wienbo (PDF; 150 kB)
Mount Robson

De **Mount Robson** is mit  de hööchste Barg in de Kanaadsch Rocky Mountains un nah den Mount Waddington de tweethööchste Barg in British Columbia. De Barg liggt in de *Rainbow Range*, en Bargkett vun de Rocky Mountains, de in’ Süüden vun de Böverloop vun de Fraser River begrenzt wurrd. Vermootlich wurr de Barg in dat 19. Johrhunnert nah *Colin Robertsen*, en Pelzhannelsmann vun de Hudson’s Bay Company nömmt.  Anner nich offiziell Naams för dissen Barg sünd : *Cloud Cap Mountain*, *Snow Cap Mountain* oder de Shuswap-Naam *Yuh-hai-has-kun*, wat *The Mountain of the Spiral Road* bedüüt. De Eerstbestiegen vun den Barg geev dat 1913, in dat glieker Johr, as de den Barg ümgeven  Mount Robson Provincial Park grünnd wurr. 

Da gifft kien licht to begahn Routen, de up den Tipp führen doon, so dat man blots en Handfull Bargstieger jedes Johr dit Teel recken. Buterdem wurrd dat Bestiegen meest dör slecht Weerbedingungen stuur. De Süüdsiet vun den Barg is vun den Yellowhead Highway ut good to sehn. 

Well as eerst up den Mount Robson Tipp weer, kunn bitlang nich afsluutend klärt wurrn. In Fraag kommt en Expeditschoon ut dat Johr 1909 vun George Kinney un Donald Phillips as ok en ut dat Johr 1913, an de William Wasbrough Foster, Konrad Kain un Albert MacCarthy deelnommen hebbt. Se hebbt den Tipp an’ 31. Juli 1913 reckt.

## Weblenken

## Enkeld Nahwiesen
Buukfell

Dat **Buukfell** oder **Peritoneum** (vun greeksch *peritonaion* „dat Utspannte“) is en seröse Huut, de den Buukruum utkleden deit. Dat Buukfell ümslutt de meisten binneren Organen ünner’t Dweerfell bit to’n Ingang vun’t Becken. Kenntekent is dat dör en eenschichtig flach Epithel.

## Opbo
De Utkleden vun de Binnensiet vun de Buukwand warrt *Peritoneum parietale* nöömt, wiel de Övertog vun de Organen as *Peritoneum viscerale* betekent warrt. Sensibel innerveert warrt aver blots dat Peritoneum parietale – dat heet, blots de Deel an de binneren Buukwand is fienföhlig för Pien un Wehdaag.

Bi’n Minsch hett dat Buukfell en Samtflach vun ruchweg 1,6 bit 2&nbsp;m². An de Vörderwand vun de Buukhöhl ünner den Buuknavel gifft dat fief Längsfolden (*Plicae*). De dree, de medial loopt, sünd Rudimenten vun de embryonale Entwickeln. De binnerste, nich-poorige Opfoolt bargt den *[[Urachus]]*, also de oorsprüngliche Utprägen vun’t Miegröhr, de noch in de embryonalen Entwickeln torüchbillt warrt. Dorneven verloopt vör de Geboort de beiden *[[Arteria umbilicalis|Arteriae umbilicales]]*, de sik na de Geboort ok wedder torüchbillt. De lateralen Folden vun’t Buukfell bargt de *[[Arteria epigastrica inferior|Arteriae]]* un *[[Vena epigastrica inferior|Venae epigastricae inferiores]]*. In de Chirurgie deent disse Folden as wichtige anatoomsche Leddstrukturen.

Dat Peritoneum viscerale üslutt de Lebber, de Gallenblaas, de Milt, den Magen, den gröttsten Deel vun’n Dünndarm (*Intestinum tenue*) un vun’n Dickdarm (*Intestinum crassum*).

De Miegblaas (*Vesica urinaria*) un bi de Fronslüüd ok de Beermudder (*Uterus*), de Eileider (*Tuba uterina*) as ok de Eierstöck (*Ovarien*) leegt in’n so nöömten Subperitonealruum. Disse Organen kruupt sik vun ünner her in dat perietale Blatt vun’t Buukfell is, dat an de Steed ok *Peritoneum urogenitale* nöömt warrt.

## Funkschoon
Dat Buukfell gifft Sekret af un kann Peritonalfletigkeit opnehmen. Dat is en Sekret, dat as „Smeermiddel“ deent un dat Rieven an de Böverflach vun de Huut minnern deit. Dordör künnt sik de Organen beter gegen’nanner bewegen, to’n Bispeel bi’t Füllen vun’n Magen oder bi en Swangerschop. Mit üm un bi 50&nbsp;ml is dat eher wenig Fletigkeit. Wenn sik mehr dorvun in ’n Buukruium ansammelt is dat krankhaft un warrt as Aszites betekent. Wenn vun de Peritonlafeltigkeit to wenig afgeven warrt, rievt de Organen starker an’nanner, wat to Pien oder sogor to’n Verwassen vun’t Buukfell föhren kann. En Sweer vun’t Buukfell warrt Peritonitis nöömt un stellt en levensgefährliche Kumplikatschoon dor as Naklapp vun Sehren vun de Buukwand oder vun’n Darm, vun en Kreeftkrankheit oder ok vun en „dörbroken Blinddarm“ na en Appendizitis (Sweer vun den Wormfoortsatz vun’n Blinddarm).

## Krankheiten
De fakensten Krankheiten vun’t Buufell sünd:

* Vergaten: seröse Aszites, hämorrhaagsche Aszites, chylöse Aszites, Gallertbuuk
* Peritonitis: bakterielle oder abakterielle Sweren
* Hernien
* Tumoren: Mesotheliomen, Peritonealkarzinoos

## Kiek ok
* Buukfellnische, Retroperitoneum
* Bostfell

## Borns


## Weblenken

* Peritoneum op medizinfo.de
Combi

**Combi** is de Marke, ünner de de *Combi-Verbrauchermarkt Einkaufsstätte GmbH & Co. KG* ehr Supermarkt-Keed von Vullsortiment-Verbrukermärkt bedrifft. De Seet is in Leer un de Keed höört de Bünting-Grupp to. Baas is Stefan Tenk.

Dat Ünnernehmen bedrifft alltohoop 71 Supermärkt in Neddersassen un in Westfalen, de in de Regel so 1500 bet 2500 m² groot sünd un in de üm un bi 3900 Lüüd arbeiden doot.

## Weblenken

* Websteed von dat Ünnernehmen (hoochdüütsch)
Samtgemeen Hanstää

De **Samtgemeen Hanstää** is en Samtgemeen in’n Landkreis Horborg, in de sik söss Gemenen för dat Afwickeln von de Verwaltenssaken tohoopslaten hebbt. Se hett .

## Geografie

De Samtgemeen liggt in’n Süden von’n Landkreis Horborg an de Grenz na’n Landkreis Lümborg un Landkreis Heidkreis.

Se grenzt in’n Noorden an de Gemeen Seevdaal, in’n Noordoosten op en lütt Enn an de Gemeen Winsen, in’n Oosten an de Samtgemeen Solzhusen, in’n Süüdoosten an de Samtgemeen Amelkusen (Landkreis Lümborg), in’n Süüdwesten an de Gemenen Bissen un Snevern (Landkreis Heidkreis), in’n Westen an de Samtgemeen Töst un in’n Noordwesten an de Gemeen Bookholt un an de Samtgemeen Jesborg.

## Historie

De Samtgemeen is an’n 1. Juli 1972 billt worrn.

### Inwahnertall

## Politik

To de Samtgemeen höört de söss Gemenen:
# Gemeen Äästörp
# Gemeen Asendörp
# Gemeen Braackel
# Gemeen Hanstää (Sitt von de Verwalten)
# Gemeen Marxen
# Gemeen Unnel

### Samtgemeenraad

;Liddmaten:
* 2016:
*: As Börgermeester: Olaf Muus
*: CDU: Jörn Bargmann, Manfred Dittrich, Brigitte Godyla, Ralf Kretzschmar, Heinrich Nieschulz, Günter Rühe, Necdet Savural, Kathrin Soltau, Hans Hermann Suhr, Günter van Weeren
*: SPD: Gerhard Heuer, Dietmar Kneupper, Manfred Lohr, Meike Strobel
*: FDP: Gunnar Hofmeister, Lutz Marquardt, Volker Tomforde
*: Gröne: Detlef von Elling, Pierre Lösch, Nils Neder, Magitta Schmidt
*: UNS: Kerstin Albers-Bullerjahn, Willfried Breddin, Joachim Frommann, Wilfried Koeplin, Detlef Meyer, Gerhard Schierhorn, Heike Schulenburg, Wolfgang Witte
*: enkelt: Ulrike Müller

### Samtgemeenbörgermeesters

Samtgemeenbörgermeester is Olaf Muus.

### Wapen un Flagg

Dat Wapen von de Samtgemeen wiest op gollen Grund en swarten Barkhahn mit en roden Plack över de Ogen.

## Footnoten



## Weblenken

* Websteed vun de Samtgemeen (hoochdüütsch)
Samtgemeen Solzhusen

De **Samtgemeen Solzhusen** is en Samtgemeen in’n Landkreis Horborg, in de sik acht Gemenen för dat Afwickeln von de Verwaltenssaken tohoopslaten hebbt. Se hett .

## Geografie

De Samtgemeen liggt in’n Süüdoosten von’n Landkreis Horborg an de Grenz na’n Landkreis Lümborg.

Se grenzt in’n Noorden an de Gemeen Winsen, in’n Noordoosten an de Samtgemeen Bewick, in’n Oosten an de Samtgemeen Gellsen, in’n Süüdoosten an de Samtgemeen Amelkusen (de letzten dree in’n Landkreis Lümborg) un in’n Westen an de Samtgemeen Hanstää.

## Historie

De Samtgemeen is an’n 1. Juli 1972 mit de Gemeenreform in Neddersassen billt worrn. Se bestünn toeerst ut de teihn Gemenen Eyndörp, Garlstörp, Gastää, Gö’nstörp, Solzhusen, Soosdörp, Toppenstää, Veerhöben, Wetzen un Wulfsen. De beiden Gemenen Soosdörp un Wetzen sünd aver al an’n 1. März 1974 von’n Landkreis Horborg in’n Landkreis Lümborg wesselt un weren dormit nich mehr Deel von de Samtgemeen Solzhusen. Soosdörp is in’n Landkreis Lümborg as Gemeen bestahn bleven, de Gemeen Wetzen aver is oplööst worrn un is nu Deel von de Gemeen Olndörp.

### Inwahnertall

## Politik

To de Samtgemeen höört de acht Gemenen:
# Gemeen Eyndörp
# Gemeen Garlstörp
# Gemeen Gastää
# Gemeen Gö’nstörp
# Gemeen Solzhusen (Sitt von de Verwalten)
# Gemeen Toppenstää
# Gemeen Veerhöben
# Gemeen Wulfsen

### Samtgemeenraad

Liddmaten:
* 2016:
*: As Börgermeester: Wolfgang Krause
*: CDU: Eckhard Domnick, Christian Forker, Helmut Gehrke, Markus Hellwig, Stefan Isermann, Lars Jaap, Horst-Günter Jagau, Thomas Kaiser, Michael Klaproth, Bernhard Müller, Christiane Oertzen
*: SPD: Marvin Arndt, Markus Beecken, Jürgen Beyer, Kurt Haupt, Hella Christina Hinsch, Burkhard Schaedel, Linda Schmiedebach, Kurt Wenzel
*: UWG: Michael Albers, Sven Kraft, Norbert Lühmann, Elisabeth Mestmacher, Angela Meyn, Heinrich Nottorf, Andreas Will
*: Gröne: Hans-Joachim Abegg, Joachim Bartels, Hilke Beer (för ehr is an’n 30. März 2017 Günter Gajewsky narückt)
*: FDP: Wolff-Dietrich Botschafter

### Samtgemeenbörgermeesters

### Samtgemeendirekters

### Wapen un Flagg

Dat Wapen von de Samtgemeen wiest op gollen Grund en ünnen en Spitz mit gollen Grund un en roden Toorn mit blau Dack dor op. Baven vörn en swart Möhlenrad mit twölv Speken un baven achtern en swart Peerd, dat de Vörbeen hoogböhrt.

### Partnerschoppen

De Samtgemeen hett 2000 en Partnerschop mit Biały Bór in Polen slaten.

## Footnoten



## Weblenken

* Websteed vun de Samtgemeen (hoochdüütsch)
Eric Cross

**Eric Cross** (* 31. Mai 1902 in London-Hendon as *Eric Leon D. Cross*; † 1. März 2004 in Hillingdon, Middlesex, Grootbritannien) weer en britischen Kameramann.

## Leven un Wark
Cross hett bi Coopers in Dunstable in’n Noorden vun London en Utbilln maakt un füng bi’n Film as Standfotograaf an. 1927/28 is he bi de Produkschoonsünnernehmen BIP un „Elstree“ Baas vun de Standfotografaie-Afdeelen weern, vördem he 1929 anfüng as Kameramann to arbeiten.

De dree Johrteihnten dorna hett Cross för Ünnerhollensfilmen opnahmen. In de Tiet vun’n Tweeten Weltkrieg is he vun de Filmsellschop „Two Cities“ vun den Produzent Sydney Box insett worrn. In’n Verloop vun sien Levenswark hett Cross mit en reeg vun bekannte Speelbasen tosamenarbeit, as to’n Bispeel Philip Leacock, Roy Ward Baker, John Boulting un Ken Annakin. Vor allen güng dat dorbi üm dramaatsche Filmen.

In de tweeten Hälft vun de 1950er Johren weer Cross ok an internatschonale engelschsprakige Filmen bedeeligt, in de de dormoligen düütschen Jungstars Hardy Krüger oder Horst Buchholz mitspeelt hebbt. Kort vör’t enn vun sien aktive Loopbahn hett John Olden em för twee vun sien Feernsehinszeneren na Hamborg halt.

Eric Cross is in’t Öller vun 102 Johren doodbleven.

## Filmografie (Utwahl)

## Weblenken
*